Uus-Meremaa rahva seas läbi viidud referendum kutsub üles seadust muutma, et lapsevanematel oleks lubatud oma lastele laksu anda.
Rahvaküsitluse tulemused näitasid, et 87,6 protsenti oma hääle andnutest soovib, et 2007. aastal kehtestatud nn laksuseadus tuleks ära muuta, vahendab Eesti Päevaleht Online.
Paljud keeldusid küsitluses osalemast, kuna küsimus oli nende hinnangul sõnastatud liiga mitmemõtteliselt. Inimestelt küsiti: "Kas hea kasvatuse juurde kuuluv laksuandmine peaks olema kriminaalselt karistatav?".
Peaminister John Key hinnangul ei hakata laksuandmist aga seni seadustama, kuni puuduvad tõendid, et senine seadus ei tööta.